PTT ขายธุรกิจ “ถ่านหิน” บุ๊ก 1.6 หมื่นล้าน เดินเครื่อง “พลังงานสะอาด” เต็มสูบ
PTT ปิดดีลขาย “PTTIH” ธุรกิจถ่านหินมูลค่า 486 ล้านเหรียญสหรัฐ หรือราว 1.6 หมื่นลบ. เดินเครื่อง “พลังงานสะอาด” เต็มสูบ
PTT ขายหุ้น PTTIH ยกเลิกธุรกิจ “ถ่านหิน” เดินเครื่อง “พลังงานสะอาด” เต็มสูบ
16 ก.พ. 2566

นายอรรถพล ฤกษ์พิบูลย์ ประธานเจ้าหน้าที่บริหารและกรรมการผู้จัดการใหญ่  บริษัท ปตท. จำกัด (มหาชน) หรือ PTT เปิดเผยว่า บริษัท PTT International Holdings Limited (PTTIH) ซึ่งเป็นบริษัทย่อยที่ ปตท. ถือหุ้นทั้งหมด ได้ดำเนินการขายหุ้นในบริษัท PTT Mining Limited (PTTML) ซึ่ง PTTIH ถือหุ้นในสัดส่วนร้อยละ 100 ให้กับบริษัท PT Astrindo Nusantara Infrastruktur Tbk หรือบริษัทในเครือของ Astrindo เป็นที่แล้วเสร็จ รวมมูลค่า 486 ล้านเหรียญสหรัฐ (รวมดอกเบี้ย) หรือราว 1.6 หมื่นล้านบาท ส่งผลให้ PTTML สิ้นสภาพการเป็นบริษัทย่อยของบริษัท PTTIH  และเป็นการยุติการลงทุนในธุรกิจถ่านหินทั้งหมดของ ปตท.
ทั้งนี้ การดำเนินการดังกล่าว เป็นไปเพื่อสนับสนุนเป้าหมายการบรรลุความเป็นกลางทางคาร์บอน (Carbon neutrality) ภายในปี 83 และลดการปล่อยก๊าซเรือนกระจกสุทธิเป็นศูนย์ (Net Zero Emission) ภายในปี 2050 พร้อมเดินหน้าสู่พลังงานสะอาดและเติบโตในธุรกิจใหม่ที่ไกลกว่าพลังงาน เพื่อขับเคลื่อนองค์กรตามวิสัยทัศน์ “Powering Life with Future Energy and Beyond”